ไทยแสดงศักยภาพ การพัฒนาอุตสาหกรรมกุ้ง ในเวทีการประชุม “พันธมิตรกุ้งอาเซียน” ครั้งที่ 11
?นายเฉลิมชัย สุวรรณรักษ์ รองอธิบดีกรมประมง เปิดเผยว่า ?ประเทศไทย โดยกรมประมง กระทรวงเกษตรและสหกรณ์ ในฐานะเลขานุการของพันธมิตรกุ้งอาเซียน (ASEAN Shrimp Alliance) จัดการประชุม The 11th ASEAN Shrimp Alliance Meeting เปิดเวทีให้ 10 ชาติสมาชิกอาเซียนและองค์กรระหว่างประเทศที่เกี่ยวข้อง ร่วมเจรจาแลกเปลี่ยนข้อมูลข่าวสารด้านการผลิตและการค้ากุ้งระหว่างกัน พร้อมร่วมฝ่าฟันวิกฤตโควิด–19 เพื่อพัฒนาอุตสาหกรรมกุ้งของอาเซียนสู่ความยั่งยืน โดยครั้งนี้ราชอาณาจักรกัมพูชาเป็นเจ้าภาพจัดการประชุมในรูปแบบการประชุมทางไกลวันที่ 21 มิถุนายน 2564 ณ ห้องประชุมกุลาดำ กรมประมง นายเฉลิมชัย สุวรรณรักษ์ รองอธิบดีกรมประมง ร่วมพิธีเปิดการประชุมพันธมิตรกุ้งอาเซียน ครั้งที่ 11 หรือ The 11th ASEAN Shrimp Alliance Meeting ผ่านระบบการประชุมออนไลน์ เพื่อเปิดเวทีให้ประเทศสมาชิกอาเซียน 10 ประเทศ (ได้แก่ บรูไนดารุสซาลาม กัมพูชา ลาว มาเลเซีย เมียนมา ฟิลิปปินส์ สิงคโปร์ เวียดนาม อินโดนีเซีย และไทย) รวมทั้งหน่วยงานความร่วมมือระหว่างประเทศ ได้เเลกเปลี่ยนข้อมูลข่าวสารการผลิตและการค้ากุ้งระหว่างกัน พร้อมสนับสนุนให้มีการกำหนดมาตรฐานหรือหลักเกณฑ์การผลิตกุ้งให้มีความเป็นหนึ่งเดียวกัน อีกทั้งยังเป็นการเปิดช่องทางเจรจาหารือหรือป้องกันมาตรการกีดกันทางการค้าที่มิใช่ภาษีและกำหนดท่าทีร่วมกันต่อประเด็นที่ประเทศสมาชิกให้ความสำคัญ การประชุมครั้งนี้ จะเน้นการติดตามความก้าวหน้า ของผลการดำเนินงานตามแผนปฏิบัติการพันธมิตรกุ้งอาเซียน ค.ศ. 2021-2025 (The plan of Action of ASEAN Shrimp Alliance 2021-2025) และการบรรยายให้ความรู้เพื่อแลกเปลี่ยนข้อมูลระหว่างประเทศสมาชิก ในประเด็นผลกระทบการระบาดของโรคติดเชื้อไวรัสโคโรน่า 2019 (Covid-19) รวมถึงสถานการณ์ แนวโน้ม ผลผลิตและการตลาดของอุตสาหกรรมกุ้งทั้งระบบกรมประมง ในฐานะตัวแทนประเทศไทยและเลขานุการของพันธมิตรกุ้งอาเซียน จะเร่งผลักดันเพื่อพัฒนาการเพาะเลี้ยงกุ้งของประเทศสมาชิกให้มีศักยภาพเพิ่มขี้นตามลำดับและสร้างขีดความสามารถในอุตสาหกรรมการเพาะเลี้ยงกุ้งในภูมิภาคอาเซียนให้ก้าวสู่ความยั่งยืน